ALLA โชว์ผลงาน 9 เดือนฟันกำไรเฉียด 50 ลบ.หลังทยอยรับงานต่อเนื่องหนุน Backlog แตะ 513 ลบ.
ALLA โชว์ผลงาน 9 เดือนฟันกำไรเฉียด 50 ลบ.หลังทยอยรับงานต่อเนื่องหนุน Backlog แตะ 513 ลบ.
ALLA โชว์ผลงาน 9 เดือนฟันกำไรเฉียด 50 ลบ.หลังทยอยรับงานต่อเนื่องหนุน Backlog แตะ 513 ลบ.
8 พ.ย. 2562

นายองอาจ ปัณฑุยากร ประธานเจ้าหน้าที่บริหาร บริษัท ออลล่า จำกัด (มหาชน) หรือ ALLA เปิดเผยถึงผลประกอบการงวดไตรมาส 3/62 ของบริษัทฯว่า มีกำไรสุทธิ 31.81 ล้านบาท คิดเป็นอัตราเติบโต 39% เมื่อเทียบกับงวดเดียวกันของปีก่อน ขณะที่มีรายได้รวม 210 ล้านบาท เพิ่มขึ้น 42 ล้านบาท หรือคิดเป็นอัตราการเติบโต 25% เมื่อเทียบกับงวดเดียวกันของปีก่อน
ขณะที่งวด 9 เดือนแรกของปี 62 บริษัทมีกำไรสุทธิ จำนวน 47.47 ล้านบาท เพิ่มขึ้น 8% เมื่อเทียบกับงวดเดียวกันของปีก่อน และมีรายได้รวม 477.60 ล้านบาท เพิ่มขึ้น 6%
นายองอาจ กล่าวอีกว่า ภาพรวมผลประกอบการเติบโตเพิ่มขึ้น แม้ว่าอัตรากำไรขั้นต้นงวดไตรมาส 3/62 จะอยู่ที่ระดับ 32% และงวด 9 เดือนของปี 62 อยู่ที่ระดับ 30% ลดลงเล็กน้อยเมื่อเทียบกับงวดเดียวกันของปีก่อนที่อยู่ในระดับ 34% และ 32% ตามลำดับ สืบเนื่องจากการแข่งขันทางด้านราคา และค่าใช้จ่ายเพิ่มขึ้นจากการรับผลกระทบจากพระราชบัญญัติคุ้มครองแรงงานในช่วงไตรมาส 2/62 และปรับปรุงอาคารสำนักงานในช่วงไตรมาสแรกของปีนี้
อย่างไรก็ตาม ภาพรวมของกำไรสุทธิพบว่ายังมีอัตราเติบโตในระดับสูง เนื่องจากยังได้รับงานจากลูกค้าอย่างต่อเนื่อง ส่งผลให้ ณ สิ้นเดือน ก.ย.62 บริษัทมีมูลค่างานยังไม่ได้ส่งมอบ(Backlog) จำนวน 513 ล้านบาท เพิ่มขึ้น 12% เมื่อเทียบกับสิ้นปีก่อนหน้า โดยจะทยอยรับรู้ตั้งแต่ไตรมาส 4/62 ไปจนถึงปี 63
“ธุรกิจเครนและรอกไฟฟ้า ยังคงสร้างรายได้หลักในสัดส่วน 58% ของรายได้จากการขาย  และพบว่ามีอัตราการเติบโตที่ดี เนื่องจากรับรู้รายได้จากโครงการขนาดใหญ่ ขณะที่ธุรกิจช่องโหลดสินค้าและอุปกรณ์รายได้ลดลง เนื่องจากเลื่อนระยะเวลาการส่งมอบงาน แต่กลับพบว่าธุรกิจให้บริการหลังการขายมีแนวโน้มเติบโตเพิ่มขึ้นสอดคล้องกับมูลค่างานในมือ และคาดว่าจะเป็นอีกธุรกิจที่มีส่วนผลักดันภาพรวมของผลประกอบการของบริษัทฯในอนาคต” นายองอาจ กล่าว